

**Protokoll**

05.05.2021

Det ble avholdt styremøte i Norges Squashforbund

Dato: 05.05.2021

Sted: Digitalt (teams)

Klokken: 21:00-22:00

Deltakere: Otto Kalvø (President), Terje Finholdt (Visepresident), Vibeke Wiig (Styremedlem), Andrea Fjellgaard (Styremedlem), Ove Marius Helø (vara), Tord Bakke Arvesen (generalsekretær) Frode Hognestad (Styremedlem)

Forfall: og Karoline Hegbom (vara).

Styret var beslutningsdyktig.

|  |  |
| --- | --- |
| Saksnummer og navn | Vedtakstekst |
| 1. Møteinnkalling | Styret vedtok møteinnkallelsen |
| 1. Agenda | Styret vedtok agendaen |
| 1. Rollebytte i Presidentskapet | Etter ønske fra Otto Kalvø foreslo President og Visepresident et rollebytte i presidentskapet mellom dem. Rollebyttet henger sammen med at Otto i en periode fremover får en vesentlig større arbeidsbelastning privat, og er derfor forhindret fra være like operativ i presidentrollen som ønsket.  Styret vedtok endringen, og den nye rollefordelingen gjør at Terje Finholdt er President, og Otto Kalvø er Visepresident. |
| 1. Ansettelse Sport-, og landslagssjef | Generalsekretær fremmet forslag om kandidat, ansettelse, og redegjorde for prosess og vurderingskriterier i arbeidet med å rekruttere sport-, og landslagssjef til forbundet.  Det er lagt vekt på at rollen i stor grad skal være operativ og tilgjengelig for alle deler av vår sportslige aktivitet samtidig som forbundet ikke utsetter seg for stor økonomisk risiko på kort og lang sikt. Rollen vil være ansvarlig for forbundet sportslige utvikling, herunder de ulike landslag, regioner og klubber. Samtidig vil sportslige strategier og planer være en viktig del av rollens ansvarsområder.  Vedtak: Styret ga generalsekretæren fullmakt til å fylle rollen. |